PAGE  
6

 Keresztúton Jézussal
(Juhász Zoltán – Juhászné S. Aranka)
Bevezető ének:
Imádságban, gondolatban láthattam Jézus keresztútját.

Keresztjével, vérző fejjel indult a szenvedések útján.

Mennék, segítenék, de lábam ólomnehéz. Ő rám néz!

Azután fenn a Golgotán felfeszítették keresztfára.

Könny, fájdalom, de hű szeretet látszik most megtört két szemében.
Felém nyújtja kezét, átszegezett kezét. Ő rám néz!

Oly nagyon szeretett, a kereszten értünk halt az Úr! 
1. állomás: JÉZUST HALÁLRA ÍTÉLIK
Íme itt a kehely, mitől annyira féltél, most mégis önként nyújtod érte kezed.
Koronát Te magadnak sosem kértél, s most töviskoszorú sebzi fejed.



Hátadat felszántja, feltépi a korbács, a húsbarázdát ömlő véred mossa.



Vért kíván és ordít a feldühödött tömeg. Sorsod végül Pilátus kimondja: Halál rá!

Imádunk Téged, Krisztus és áldunk Téged! Mert szent kereszted által megváltottad a világot.

Lehajtott fejjel, csöndben állsz, Uram, gyűlölőid előtt. Látom arcodon a döbbenetet! Mi mindenen mentél keresztül egyetlen éjszaka alatt! Tegnapi véres verejtékcseppjeid megmutatták félelmedet. Emberségedben mindent összetörtek, mégis elfogadod, vállalod értem sorsodat. Nem akartál földi királyságot, s most tövis koronázza fejedet. Senki sem szól a védelmedben, én sem. Pedig mindenki tudja, hogy ártatlan vagy! Nem Te ítélsz, Téged ítélnek el! Nem védekezel, nem emeled fel a hangod, amikor elhangzik Pilátus szájából és az én számból az ítélet: HALÁL!

És most nézz rám, Uram! Milyen hangos vagyok, amikor vád ér! Milyen hevesen tudok másokat vádolni! Milyen előszeretettel mondok ítéletet az emberek felett, de mennyire nem bírom elviselni a rólam mondott kritikát! Milyen gyakran gyáván hallgatok, amikor ki kellene mondani az igazságot.  Nem hallgatok viszont akkor, amikor emberségemben összetörnek. Képtelen vagyok veled sorsközösséget vállalni, Uram! 

Kérlek, adj erőt, hogy tudjak hallgatni, amikor ítélkezni akarnék, és tudjak hallgatni akkor is, amikor engem ítélnek meg! Add, hogy minden félelmemben képes legyek Hozzád menekülni, véres-verejtékes arcomat Tehozzád emelni! Bűneim bírája, légy irgalmas hozzám!  

2. állomás: JÉZUS VÁLLÁRA VESZI A KERESZTET

Számtalan sok bűnöm, minden gonoszságom súlya a Te vállaidat nyomja.

Azért, hogy az én életem könnyebb legyen, rád nehezült sorsom összes gondja.


Világ bűneit emeled fel a kereszttel, válladba vág sok ezernyi vétkem.


Áldozatul magadat értem odaadtad, bár Tőled én ezt sosem kértem: mégis megtetted.

Imádunk Téged, krisztus, és áldunk Téged! Mert szent kereszted által megváltottad a világot.
Látom, ahogy válladra veszed a nehéz keresztet, Uram! Húsodba vág a durva gerenda! Egy pillanatra meginognak lábaid a súly alatt. Elkezdődött hát az iszonyat rémálma! Csakhogy ez nem álom, ez a valóság! Most elindulsz az úton, melynek végén halálos ölelésben simulsz majd a keresztfára. Körülötted tolonganak hóhéraid, és köztük én is ott vagyok!
Mit látsz most, ha körülnézel, Uram? Engem, amint éppen fellélegzem, amiért nem rám nehezedik ez az iszonyatos teher? Most még megúsztam! Ó, édes Jézus, ha rám emeled szomorú tekintetedet, vajon nem vág-e még jobban válladba az a kereszt? Én vagyok az, aki hangosan jajveszékelek, amikor a saját kis keresztemet kellene fölvennem! Én vagyok az, aki mindig kibúvót keresek a nehézségek alól! Én vagyok az, aki mindig a könnyebb megoldást választom! Jól látom, Uram? Az én bűneim áradata üli meg súlyosan a Te keresztedet?

Kérlek Jézus, adj erőt nekem, hogy fölvegyem saját keresztemet minden nap, ahogyan Te mondtad! Segíts, hogy legyen bátorságom szembenézni a nehézségekkel, a próbatételekkel, és vállalni a küzdelmeket! Nem akarok könnyű sikereket hajszolni többé! Szeretnék önként áldozatokat hozni másokért, ahogyan Te tetted, Uram!
3. állomás: JÉZUS ELŐSZÖR ESIK EL A KERESZTTEL

Könnyeddel és véreddel hinted be az utat, bár szenvedve, de végigjárod értem.
Keserű és túl nehéz a szíved, mert tudod: jóságoddal mindig visszaéltem.

Vérzik már a lábad és meginog a lépted, keménységem összezúzott Téged.


Leesel a földre a kereszt súlya alatt, pedig ez a teher nem is a Te vétked: csak az enyém!
Imádunk Téged, Krisztus, és áldunk Téged! Mert szent kereszted által megváltottad a világot.
Szomorú a Te utad a Golgotára, Jézus! Fájdalom árad szemeidből, amikor körülnézel: hol vannak, akik tanúi voltak számtalan csodádnak, hol vannak, akik egyetlen érintésedre meggyógyultak? Hol vannak azok, akiket a halál sötétségéből hívtál vissza a életbe? Hol van a virágvasárnapi hozsannázó, pálmalengető tömeg? Az árulás, a hűtlenség, mind-mind kereszted súlyát tetézik! Szívem összeszorul, amikor e felfoghatatlanul nagy teher alatt az út kövére zuhansz.

Tudod jól, és én is tudom: az én szívem keménysége az a kő, melyre ráesve összezúztad magad. Hányszor árultalak el Téged, amikor megátalkodtam bűneimben! Hányszor voltam hűtlen Hozzád, miközben úgy tettem, mintha minden rendben lenne az életemben! Hányszor, de hányszor mondtak ellent szavaimnak tetteim. Fehérre meszelt sír vagyok, Uram! Kívülről szép, de belül csupa undokság!
Jézus add, hogy meglássam, milyen borzalmas a bűn! Segíts, hogy mindig képes legyek ellenállni minden kísértésnek! Segíts, hogy szavaim és cselekedeteim ugyanazok legyenek! Add, hogy mindig bátran megvalljalak Téged a világ előtt!
4. állomás: JÉZUS ÉDESANYJÁVAL TALÁLKOZIK

Most újra elindulsz hát a fájdalom útján, sötétben jársz nincsen semmi remény.


De egyszerre csak feltűnik egy drága, kedves szempár, és szívedet elárasztja a fény.

           Anyád jön szemben, súlyos mély gyötrelemben, bár összeroskad, mégis csupa erő.


Lelkembe írja az ő fájdalma, kínja: engesztelni legyen mindig erőm: minden bűnösért.

Imádunk Téged, Krisztus, és áldunk Téged! Mert szent kereszted által megváltottad a világot.
Nézem, ahogy megfeszíted akaratod, összegyűjtöd erődet, és felállsz! Elszántan indulsz tovább véráradatba torkolló utadon. Lázas gondolataidat félelem sötétsége üli meg, amikor hirtelen meglátod Őt,

Aki méhében hordott, aki öleléseivel, csókjaival, hűséges szeretetével érlelt téged emberré! Szemének fénye egy pillanatra elűzi szívedből a zaklatott álom-valóság sötétségét.  
5. stáció:
Túl nehéz a terhed, meddig kell még elviselned,



kimerültél, nem sokáig bírnád.



Keresztedet Simon erős vállára teszik,



Világ sorsát mintha reá bíznák.



Nem szívesen segít, végül megteszi mégis,



Nem is marad el jutalma ezért.



Nem futhatok én sem el a szenvedések elől,


Megfogom az elesettek kezét: érted, Jézusom!
6. stáció:
Arcod vérben fürdik, és verejtékben ázik,



könnyed sós patakja mossa.



Megalázott tested, szenvedésed kínja,



Veronikát megindítja.



Kendőjével törli véred minden cseppjét,



Te neki adod szent arcodnak mását.



Járjon át szereteted, szenvedésed,



S kérlek Téged, sugározd rám: arcod vonásait.

7. stáció:
Egyre nehezebb a kereszt, alig bírod,



gyönge vagy már és nagyon fáradt.



Nincs erőd továbbmenni, földre esel,



Közben ütnek és gyaláznak.



Bűneim nehezednek rád nagy erővel,



Minden, mit oly sokszor elkövettem.



Nehéz terhed súlya alatt Te felállsz,



Megmutatod nekem, mit kell tennem: Hozzád megtérnem!

8. stáció:
Asszonyok jönnek, bő könnyeket sírnak,



szívük együttérzőn fájdul érted. 

Így szólsz: Ne sírjatok, ne értem zokogjatok!



Csak az irgalmatlan nem remélhet!



Zokogjatok magatokért, sírjatok gyermekekért,



Vigasztalást csak bennem találtok.

Félve és csüggedésben, láss túl a szenvedésen,

Nekem mondod: ne sajnálkozz, kövess engem!

9. stáció:
Egyre meredekebb az út, kimerültél,



kereszted feltörte már a vállad.



Feltűnik most szemed előtt a végállomás,



A Golgotán a cölöpök már állnak.



Félelem árja önti el a szíved,



Erőd elhagy, újra porba hullsz már.



Új életre hívod mind, ki téged elhagyott,



Kitárod szíved ajtaját: Veled élhetek!
10. stáció:
Vérrel, és izzadsággal, könnyel szennyes tested



összetörten, támolyogva feláll.



Kinevetnek, gúnyolnak, káromolnak Téged,



Durva kezek letépik ruhád.

                       Megcsúfoltan, védtelen, mezítelen látunk,



Már mindenedet rég eltékozolták.


            Érted minden bűnömet le akarom vetni,



Adj rám Jézusom, új ruhát: öltöztess magadba!

11. stáció:
Kemény kezek rángatnak, földre löknek Téged,



durva kereszt: bitó-ágyad vár rád.


Ráfektetnek, szöggel verik át most kezed, lábad,



Fejed körül tövisből font párnád.



Fölemelik agyongyötört, megtépázott tested,



Sebeidből vér harmatoz reám.


Drága árat fizettél, hogy Országodban éljek,



Sebed szerez nekem gyógyulást: hadd legyek Tiéd!

12. stáció:
Áldozatod végső kínját szenveded most értem,



mindhalálig engedelmes voltál.



Kitárt karod irgalomért esedez az égbe,



Beteljesedett! – így kiáltottál.



Itt állok most Jézus, keresztfádnak alján,



Atyád kezébe ajánlod Lelked.


Súlyos vétkeimért függő megfagyott imádság:



Engedelmes leszek mindig neked: áldozatodért.

13. stáció:
Sötétségnek árnya borul a világra,



szétömlik a fájdalomnak árja.



Megtört tested lefektetik gyöngéd, puha ágyra,



Anyád ölén hűs oltalom várja.


Panaszt nem szól szája, szíve égő mécses,



Minden fájdalmát magába rejti.



Szelíd csendes lénye, szilárd hite példa:



Bánatban is tudjak csöndben lenni: Öt szent sebedért.

14. stáció:
Az áldozatnak vége, testvérek körében



halott tested fehér gyolcsban pihen. 



Közeleg az ünnep, sírodhoz kísérnek,



A sziklaodú most magába ölel.



Csordultig a szívük, ez még nem a vég itt,



Lelkükben él emlékednek lángja.



Egyszer felvirrad a nagy nap, mikor meglátom hatalmad!



És megyek feléd szívemet kitárva: Jézus, életem!

Záróének:
Imádságban, gondolatban, követtem Jézust, keresztútján.

Keresztjével, vérző fejjel, járta szenvedések útját.
Álltam tehetetlen, bénultan bűneimben, és némán.

Azután fenn a Golgotán felfeszítették keresztfára.

Akkor én ott megértettem, életemnek ez volt az ára!

Oly nagyon szeretett, a kereszten értem halt az Úr!

/: Meghalt, de feltámadt, örök életre hív az Úr! :/
